
                                            REFERAT DE APROBARE 
        La Proiectul de Hotarare privind privind aprobarea normelor interne pentru derularea de proceduri simplificate de atribuire a contractelor de achiziție publică ce au ca obiect servicii sociale și alte servicii specifice prevăzute în anexa nr.2 la Legea 98/2016 privind achizițiile publice.
      Având în vedere HG nr.1171/31.12.2025 privind instituirea Programului naţional "Masă sănătoasă" în anul 2026, la nivelul sistemului naţional de învăţământ preuniversitar se instituie Programul naţional „Masă sănătoasă“, denumit în continuare PNMS, derulat pe perioada desfăşurării cursurilor şcolare din anul 2026, pentru preşcolarii şi elevii din învăţământul preuniversitar, conform prevederilor art. 77 din Legea învăţământului preuniversitar nr. 198/2023, cu modificările şi completările ulterioare.
     PNMS constă în acordarea zilnică, cu titlu gratuit, a unui suport alimentar constând într-o masă caldă sau, după caz, într-un pachet alimentar, în cazul în care masa caldă nu poate fi asigurată, în limita unei valori zilnice de 16,5 lei/ beneficiar, inclusiv taxa pe valoarea adăugată. Limita valorică cuprinde preţul suportului alimentar, conţinând preţul materiei prime şi al serviciilor de preparare a produselor şi cheltuielile de transport. Astfel, PNMS se adresează preşcolarilor şi elevilor prezenţi la activităţile didactice, pe perioada cursurilor, conform structurii anului şcolar. Suportul alimentar nu se acordă pe perioada vacanţelor sau a altor zile declarate prin lege ca zile nelucrătoare.
Tipul de suport alimentar diferenţiat, precum şi modalitatea de distribuire a acestuia elevilor şi preşcolarilor se stabilesc la solicitarea directorului unităţii de învăţământ, cu aprobarea consiliului de administraţie, şi se propun ordonatorului principal de credite al unităţii/subdiviziunii administrativ-teritoriale, care le supune aprobării consiliului local.
     In temeiul art.129, alin.2, lit.d, alin.7, lit.a, art.196, alin.1, lit.a din OUG nr.57/2019 privind Codul administrativ,propun spre aprobare în ședința extraordinară a Consiliului Local al comunei Ciumeghiu din 26.01.2026, prezentul Proiect de Hotărâre .

